To mænd på 33 og 38 år er blevet varetægtsfængslet i fjorten dage for to indbrud i Hjørring. Indbruddene er blevet begået mandag og tirsdag, hvor mændene ifølge sigtelsen brød ind i to villaer på den samme vej og stjal designermøbler. De to mænd blev anholdt tirsdag eftermiddag efter en kort, men intens efterforskning. - Vores indbrudsgruppe i Brønderslev fik nogle gode spor at gå efter. Og derfor kunne indbrudsgruppen hurtigt skride til anholdelse af de formodede indbrudstyve, siger politikommissær Sune Myrup. Grundlovsforhøret foregik ved Retten i Hjørring bag lukkede døre af hensyn til efterforskningen i sagen. Anklager Morten Sønderby kan dog fortælle, at mændene blev varetægtsfængslet i fjorten dage, og at de ikke kærede varetægtsfængslingen til landsretten.

Referat:
Indbruddene er blevet begået på en villavej i Hjørring. Mændene blev anholdt efter en kort og intens efterforskning.